RESOLUCIÓN do 19 de abril de 2005, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, das táboas salariais para o ano 2004 do convenio colectivo de ámbito provincial para o sector de edificación e obras públicas da provincia de Lugo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 02/06/2005

Visto o acordo para a revisión das táboas salariais para o ano 2004 do convenio colectivo para o sector edificación e obras públicas da provincia de Lugo (código 2700255), asinado o día 31 de marzo de 2005, pola representación da Asociación Provincial de Empresarios de la Construcción de Lugo (APEC) e das centrais sindicais MCA-UGT (36,0%), FECOMA-CC.OO. (50.0%) e de conformidade co disposto no artigo 90 apartados 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores e no Real decreto 1040/1981, do 22 de maio, sobre rexistro e deposito de convenios colectivos de traballo
Esta delegación provincial,
ACORDA:
Primeiro.-Ordenar a inscrición da revisión do citado convenio colectivo no rexistro de convenios desta delegación, así como o seu depósito.
Segundo.-Remitir o texto da revisión do mentado convenio á Dirección Xeral de Relacións Laborais da Xunta de Galicia.
Terceiro.-Disponer a súa publicación no Diario Oficial de Galicia.
Lugo, 19 de abril de 2005.
Ana Chao Vázquez
Delegada provincial de Lugo
Asistentes.
Representación sindical:
Por MCA-UGT co 36%:
Carlos García Vázquez.
José Seijas Rouco.
José Luis Combarro Infante.
Por FECOMA-CC.OO. co 50%:
Ángel Barreiro Pérez.
José Antonio Cabo Martínez.
Jesús Varela Lodeiro.
José Manuel Brea Méndez.
Por FCM-CIG co 8,5%:
Antonio Niño Saavedra.
Xosé Rios Cidrás.
Luis Vigo Lage.
Representación patronal (APEC):
Hipólito Trinidad Losada.
Ricardo Castro López.
Luciano Méndez Lodos.
Manuel Sánchez Varela.
José Bouso Alvite.
Asesora:
Pilar Díaz Rodríguez.
Na cidade de Lugo o 31 de marzo de 2005, reúnense os representantes das centrais sindicais e de APEC que á marxe se relacionan, e que integran a Comisión Mixta Deliberadora do convenio de edificación e obras públicas da provincia de Lugo, constituída o pasado día 23 de xuño de 2004, recoñecéndose lexitimación e capacidade suficiente para negociar en razón á representatividade que teñen, adoptan os seguintes acordos:
1. Aplicación da cláusula de garantía salarial establecida no artigo 7 do convenio, que establece: no suposto de que o índice anual de prezos ao consumo (IPC) ao 31 de decembro de 2004 supere o 2% correspondente ao IPC previsto para o 2004 nos orzamentos xerais do Estado, efectuarase unha revisión económica no exceso do respectivo tanto por cento con efectos desde o día 1 de xaneiro de 2004, conforme se establece no vixente acordo sectorial nacional.
A dita revisión, se é o caso, afectará os conceptos previstos no artigo 6 deste convenio.
2. Apróbase a táboa que se xunta esta, aboándose os atrasos de retribucións en aplicación da referida cláusula de garantía salarial, no mes seguinte á publicación deste acordo no BOP ou no DOG. Aquelas empresas que aboasen cantidades á conta, aboarán unicamente as diferenzas que resulten de aplicación.
3. Autorizar expresamente a asesora da comisión negociadora Pilar Díaz Rodríguez para que se dirixa á Consellería de Asuntos Sociais, Emprego e Relacións Laborais de Galicia en Lugo para o seu rexistro e envío ao DOG e o BOP.
E en proba de conformidade asinan esta acta os integrantes da comisión mixta deliberadora, excepto a central sindical FCM-CIG, que non asiste, no lugar e a data indicados no encabezamento.